|  |  |
| --- | --- |
| Индекс на документирана информация | ПРИЛОЖЕНИЕ № 3-1 |
| РИ-ИСУ-07.01.01.00.00/3-1 |  |

“АСАРЕЛ-МЕДЕТ” АД – ГР. ПАНАГЮРИЩЕ

Рег. № 93-00-8907/05.08.2025г.

**ТЕХНИЧЕСКО ЗАДАНИЕ**

за

изготвяне на Работен проект за Обект: **„****Обновяване на хале-отворен тип (навес) за съхранение на** **химични вещества и смеси (ХВС) на Претоварна гара Панагюрище“.**

**І. Съществуващо положение**

Сградата е построена в периода 1970г. ÷ 1980г.

Използваната строителна система и номенклатурата на конструктивните елементи се идентифицира както следва:

 Строителна система: Единна строителна система за едноетажни промишлени сгради – ПЕ‘ 76.

 Покривни панели - ПК‘ 76/ ПКТ‘ 75 / 2Т-15-1

 Покривни греди ос „B“ – ПК‘ 76/ РЧ – Т22 / Г-12-1а

 Покривни греди ос „А“ и “C” – ПК‘ 76/ РЧ – Т22 / Г-6-1а

 Колони – КЕП’88 - К1-Б54-n

По време на експлоатация не са правени съществени реконструкции и основни ремонта на сградата. Сградата е използвана по предназначение по време на целия експлоатационен период.

Не се наблюдават признаци за неравномерни слягания на конструкцията на сградата.

В резултат на бързо развил се пожар и достигната висока температура на изгорелите газове в зоната преди потушаването на пожара, са се повредили част от покривните панели на сградата в зоната на ядрото на пожара, като панелите са се напукали, провиснали са недопустимо и в резултат на продължаващото нагряване са се срутили върху горящия материал. Останалата конструкция на склада е покрита със сажди от въздействието на изгорелите газове, които са се разпространили в зоната. С цел вземане на информирано решение за възстановяване на конструктивни елементи или цялостната им подмяна за продължаване на експлоатацията на сградата, е изготвена техническа експертиза относно състоянието на носещата конструкция на сградата. В експертизата са дадени препоръки кои конкретно конструктивни елементи да бъдат възстановени, укрепени или почистени и положена АКЗ. За препоръчаните СМР е необходимо да се изготви проектна документация от правоспособен проектант.

 С превантивна цел е взето решение ново доставяните химични вещества и смеси да се складират в буфернa зона с изградена пожарогасителна инсталация с пяна. За изработване на Работен проект за пожарогасителната система е изготвено Техническо задание, в което е предвидено подаването на вода за пенообразуването да става от резервоар, захранван от водопроводната мрежа, с необходимите характеристики.

 След възникване на аварийната ситуация превантивно е направен демонтаж на компрометирани покривни панели, греди и колони, създаващи предпоставка от възникване на инциденти.

**ІІ. Цел на задачата**

 Необходимо е да се изготви Работен проект за възстановяване на хале-отворен тип (навес) чрез монтаж на нови /стоманени/ конструктивни елементи, които да възстановят липсващите към момента такива, както и обособяване с изграждане на буфернa зона за първоначално съхранение на химични вещества и смеси с площ 1/3 от общата площ на халето. В буферната зона да бъде предвидена само нова осветителна инсталация и стационарна пожарогасителна инсталация с пяна за гасене със спазване на правилата и нормите на пожарна безопасност при експлоатация на обектите и намаляване опасността от възникване на пожари.

**ІІІ. Обхват на задачата**

 Да се изготви Работен проект, в който да се определи обемът и стойността на строителството за възстановяването на хале «Склад Химически вещества и смеси» при Претоварна гара гр. Панагюрище“ и изграждане на Стационарна пожарогасителна инсталация с пяна за гасене.

 Проектните решения трябва да бъдат с висока надеждност, енергийно ефективни, а съоръженията - удобни за обслужване, поддръжка и ремонтни дейности.

**ІV. Изисквания към работния проект.**

Изпълнителят да оформи работния проект съобразно критериите и изискванията на Наредба №4/21 май 2001г. за обхвата и съдържанието на инвестиционните проекти. Всички технически решения следва да бъдат съобразени с Еврокод, съществуващите стандарти, правилници и инструкции за безопасна работа и екологични норми.

Необходимо е да се осигурят условия за здраве и безопасност при работа в бъдещия обект и да се вземат всички превантивни мерки за предотвратяване на евентуални злополуки.

При изготвяне на работния проект проектантите да се съобразят с възможностите, за изпълнение на проекта за конкретното място, като използват максимално съществуващата инфраструктура: подходи, ел. захранване и др. Техническото решение трябва да бъде с висока надеждност, енергийно ефективно, а съоръженията удобни за обслужване, поддръжка и ремонтни дейности.

Към всички части на работния проект да се приложат изчисленията обосноваващи проектните решения за гарантиране на висока сигурност при тяхното изграждане и бъдеща експлоатация;

Проектните решения да са икономически обосновани;

Новопроектираните съоръжения трябва да имат сеизмична устойчивост при ІХ стапен по скалата на МШК, както и при взривните работи в рудника.

В количествените сметки да бъдат предвидени необходимите уреди и оборудване, обезпечаващи провеждането на единични изпитания.

Работният проект да включи разработване на следните проектни части по подобекти, както следва:

* „Строителни конструкции" - проектиране на преустройство на съществуващи съоръжения и за изграждане на нови съоръжения. Кофражни и армировъчни планове. Фундаменти на машини и съоръжения. Конструктивно-монтажни детайли. Специфични детайли на елементите на строителната конструкция. АКЗ на бетонови и метални повърхности, защита от абразия. Статически изчисления с подробни строителни чертежи, детайли, КМД-чертежи, спесификация на съоръжения, материали, допуски на отклонение, контрол и приемане на конструктивните елементи и обяснителна записка; ТК на СК в т.ч. Конструктивно становище.
* Архитектурна" - ситуационно решение, показатели на застрояване, разпределения, план на покривните линии, фасадни изображения, изолации, подовите конструкции и настилки, напречни и надлъжни вертикални разрези, архитектурни детайли, изясняващи изпълнението на отделни СМР, спецификация на предвидените за влагане строителни продукти (материали, изделия, комплекти и системи) по част архитектурна с технически изисквания към тях в съответствие с действащи норми и стандарти; и начина на тяхната обработка, полагане и/или монтаж; цветово оформление на обекта и др. Хидроизолация по покриви, която да залегне в работния проект да е Sarnafil TS 77-20 /за хоризонталните повърхности/ и Sarnafil TG 66-20 /за вертикалните повърхности бордове, отдушници, комини и др./ с механично закрепване към конструкцията на покрива.
* „Електротехническа“ - в това число Електротехническа инсталация само за осветление на халето, Мълниезащита, Заземителна инсталация” - Мълниезащитната инсталация да бъде проектирана с Мълниеприемник с изпреварващо действие с време на изпреварване до 27µs.
* „Пожарогасене“ - изготвяне на РП (Работен проект) за „Изграждане на стационарна пожарогасителна инсталация с пяна за гасене на буферната зона за първоначално съхранение на химични вещества и смеси“ в склад Претоварна гара, гр. Панагюрище – съгласно Техническо задание Приложение №6 от настоящата документация.
* „ВиК“ - външни мрежи и вътрешни инсталации (функционални показатели за водоснабдяване за пожарогасене в т.ч. местоположение и брой на пожарните хидранти, водопровод за пожарогасене, резервоар, водоизточник (обем), помпена станция, засмукване и възстановяване на водните количества, сградни водопроводни инсталации за пожарогасене, сухотръбия, инсталация за пожарогасене), надлъжни и напречни профили, аксонометрии, монтажни планове, технически параметри на инсталациите, детайли, хидравлични изчисления, спецификация на материалите, количествени сметки, обяснителна записка и др;
* „Пожарна безопасност“ – разработката да бъде съобразена с Приложение № 3 към чл. 4, ал. 1 от Наредба №Iз-1971 /2009 г. (изм. - ДВ, **бр. 91 от 2024 г**., в сила от 31.12.2024 г.) за строително техническите правила и норми за осигуряване на безопасност при пожар;
* „План за безопасност и здраве“ съгласно Наредба №2 от 2004 год., който да включва част за „Изработка и монтиране на обозначителни надписи и „Табели“ и начин на изграждане и превключване, така че да бъдат елиминирани всички рискове от възможност за замърсяване в съответствие с действащите нормативни актове и трябва да бъде съобразена с конкретните условия на обекта.

- организационен план;

- строителен ситуационен план;

- комплексен план-график за последователността на извършване на СМР;

- планове за предотвратяване и ликвидиране на пожари и аварии и за евакуация на работещите и на намиращите се на строителната площадка;

- мерки и изисквания за осигуряване на здраве и безопасност при извършване на СМР, включително за местата със специфични рискове;

- схема на временната организация и безопасността на движението по транспортни и евакуационни пътища и пешеходни пътеки на строителната площадка и подходите към нея;

- схема на местата на строителната площадка, на които се предвижда да работят двама или повече строители;

- схема на местата на строителната площадка на които има специфични рискове;

- схема на местата за инсталиране на повдигателни съоръжения и скелета;

- схема на местата за складиране на строителни продукти и оборудване, временни работилници и контейнери за отпадъци;

- схема на разположението на санитарно-битовите помещения;

- схема на захранване с ел.ток, вода, отопление, канализация и др.

- схема и вид на сигнализацията за бедствие, авария, пожар или злополука, с определено място за оказване на първа помощ.

* "ПОИС", включваща последователност на дейностите, технология на СМР, избор на механизация и др.;
* План за управление на строителните отпадъци – съгласно действащата нормативна уредба (*Наредба ПМС 277 от 5.11.2012, ДВ. бр. 89 от 13.11.2012).*
* Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). В количествените сметки да бъдат предвидени необходимите уреди и оборудване обезпечаващи провеждането на водни проби и единични изпитания;
* Обяснителни записки по отделните проектни части с необходимите изчисления, чертежи и детайли;
* Изготвяне на технически задания за доставка специфични материали, съоръжения и технологично стандартно и нестандартно оборудване. Детайлните изисквания за техническото оборудване ще бъдат уточнявани на нарочни работни срещи между Изпълнител и Възложител;
* Други (ако има такива) в зависимост от техническото решение, по преценка на офериращите или изискуеми съгласно действащата нормативна уредба– включени в цената на работен проект
* Размножаване работния проект – в 5 оригинални хартиени екземпляра на български език и 1 бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel)
* Авторски надзор на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор от проектанта. Възложителя има изискване за присъствие веднъж седмично за упражняване на авторски надзор, приемане на изпълненото строителство и количествени сметки към актовете на строителство. На база на това изискване и експертно определено времетраене на строителството, да се определи броя човекочасове необходими за авторски надзор до окончателното приключване на обекта. Начина на упражняване на авторски надзор е регламентиран в „Методика за авторски надзор“- приложение към проектодоговора;
* Изготвяне на Екзекутивна документация в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word).

**V. Други мероприятия за проектиране. Специфични изисквания:**

1. Работния проект да бъде с минимални инвестиции и минимално необходим срок за строителни работи.

2. Отделните части на проекта да бъдат разработени в тясно обвързаност и съгласуваност от всички специалности, с подробна обяснителна записка и изчисления, поясняващи предлаганите проектни решения и съответствието им с изискванията на чл.169 от ЗУТ за безопасна, сигурна, здравословна и достъпна за всички среда;

3. Проектанта е длъжен да съгласува и дава становище по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова**. За предвиденото в работния проект оборудване проектантът да препоръча задължително алтернативни производители на такова, отговарящо на параметрите по спецификация.**

4. Детайли, където налагат специфична доставка на оборудване да се маркират „ON HOLD” и доразработят в работна фаза след конкретния избор на оборудване като в КС и КСС залегнат за изпълнение.

5. Ако се предвижда монтаж на повдигателни съоръжения, СПО или подмяна на съществуващи, проектанта да разработи работни проекти за тяхната регистрация и узаконяване в обем и обхват, съгласно действащата нормативна уредба за тази дейност.

**VI. Общи изисквания към офериращите организации**

- **Състезателна част**

1.Офертата да съдържа **Работна програма и таблица за изпълнение на задачата**, включваща мероприятия за изпълнение, срок за изпълнение в календарни дни, обща стойност /лв., без ДДС/. Оферентите да представят **обяснителна записка за съдържание на проектната разработка по части с обем и обхват съгласно визията на проектанта.** Забележка: Записката не трябва да бъде препис на Техническото задание, а да съдържа мероприятия, дейности и методи, които проектанта предвижда да изпълни, за да удовлетвори заложените изисквания.

2. Офертите да съдържат подробно описание на дейностите с конкретни твърди цени и рекапитулирана обща офертна цена.

Цената на проекта по части и общата цена да бъдат оферирани в лева (без ДДС), изготвена и конкретизирана съгласно Наредба №1 на КИИП и КАБ за определяне минималните цени в инженерното инвестиционно проектиране и съответните методики за отделните проектни разработки, с цел по пълна съпоставимост.

 3. Общо цената на проекта да бъде представен по части съгласно Техническото задание в следния формат:

 Таблица № 1

| №по ред | Задача | Хонорарна стойност по методики Наредба №1 наКИИП./лв.без ДДС/ |
| --- | --- | --- |
| **І** | **Работен проект** |  |
| 1 | Част "Строително Конструктивна" |  |
| 2 | Част "Архитектурна" |  |
| 3 | „Електротехническа“ |  |
| 4 | „Пожарогасене“ |  |
| 5 | „ВиК“ |  |
| 6 | „Пожарна безопасност“  |  |
| 7 | „План за безопасност и здраве“ |  |
| 8 | Част "ПОИС", включваща последователност на дейностите, технология на СМР, избор на механизация и др. |  |
| 9 | План за управление на строителните отпадъци |  |
| 10 | Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). | Интегрирани в цената за работен проект. |
| 11 | Обяснителни записки отделните проектни части с необходимите изчисления, чертежи и детайли. | Интегрирани в цената за работен проект. |
| 12 | Изготвяне на технически задания за доставка специфични материали, съоръжения и технологично стандартно и нестандартно оборудване. | Интегрирани в цената за работен проект. |
| 13 | Съгласуване и даване становища по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова. | Интегрирани в цената за работен проект. |
| 14 | Специфични изисквания към Работен проект. | Интегрирани в цената за работен проект. |
| 15 | Други в зависимост от техническото решение и по преценка на офериращите /ако има такива/. | Интегрирани в цената за работен проект. |
| 16 | Размножаване работния проект – в 5 оригинални хартиени екземпляра на български език и 1 бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel). | Интегрирани в цената за работен проект. |
|  | **Обща стойност за работен проект, лева без ДДС** |  |
| ІІІ | **Авторски надзор (АН) с техническа помощ (ТП)** на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор с техническа помощ от проектанта. |  |
| 1 | Часова ставка за АН с ТП |  |
| 2 | Общ брой необходими човекочасове за АН и ТП |  |
|  | **Обща стойност за АН с ТП, лева без ДДС** |  |
| ІV | **Изготвяне на Екзекутивна документация (ЕД)** в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word). |  |
| 1 | Часова ставка за изготвяне на екзекутивна документация. |  |
| 2 | Общ брой човекочасове, необходими за изготвяне на екзекутивна документация. |  |
|  | **Обща стойност за изготвяне на ЕД** |  |
|  | **Рекапитулация:Обща стойност за РП, АН с ТП и изготвяне на ЕД, лева без ДДС** |  |
| V | Максимална гаранция „Добро изпълнение” в % от общата стойност на проекта /минимум 10%/ |  |
| VІ | Начин на плащане: |  |
|  | - аванс % от общата стойност на проекта ***(ако се предвижда аванс, същия се обезпечава с Банкова гаранция)*** |  |
|  | - схема за разплащане |  |
| VIІ | Срок | Календарни дни |
| VIIІ | Неустойки при неизпълнение на задачата в % от общата стойност на проекта /съгласно проекто-договора/. |  |

**Забележки:**

**1. При остойностяване на частите в работния проект, ако някои от частите сметнете за ненужни отразете срещу тях в ценовото предложение нула. Ако са необходими допълнителни части към проекта опишете ги в обяснителната записка и ги интегрирайте в цените на посочени в таблицата части, като ги посочите в коя. Промените спрямо обема и обхвата на ТЗ трябва да бъдат посочени, повдигнати и обосновани с допълнителни текстове.**

Общата цена се счита пределна за пълен изцяло завършен работен проект.

1. Офертата да съдържа **финансова схема** на заплащане на проекта. С предимство е максимално разсрочен срок на плащане на сумите.

Предложената финансова схема трябва да дава представа за етапите и условията за плащане. Предвижда ли се авансово плащане – какъв % от обща цена за проекта; какви междинни плащания и кога може да настъпи разплащането им, окончателно плащане - какъв % от обща цена за проекта. В случай, че във финансовата схема е предвиден аванс, същият се обезпечава с Банкова гаранция.

2. Оферента да представи максимална **гаранция за добро изпълнение**, покриваща гаранционния период на системата. Гаранцията за добро изпълнение ще бъде освободена при доказване на заложените технически параметри в 90 дневен срок след успешно въвеждане в експлоатация.

3. Неустойки при неизпълнение на задачата (минимум, съгласно проекто-договора).

4. Отчет за приходите и разходите и Баланс за предходни 2 години.

5. Офериращите организации да предложат **СРОК** **(в календарни дни)** за извършване на проучвателно-проектните работи с подробен времеви график по части, съгласно Таблица № 1.

**Забележка**: Сроковете да се определят, като ефективно работно време след което с корелационен коефициент от 1,0 до 1,3 отчитащ очакваните почивни дни да се превърне в календарни дни.

6. Готовност за започване на работа (в календарни дни).

7. Офертите да бъдат **валидни** не по-малко от 120 дни от представянето им в „Асарел-Медет” АД.

8. Офериращите организации **да парафират и подпечатат** **на всяка страница** приложения проекто-договор, с което удостоверяват, че са запознати и съгласни с всички клаузи в него.

9. Представяне на **препоръки** от 3 други предишни или настоящи Възложители и **Референтен списък** на Възложители с адреси, телефони и лице за контакти за изпълнявани проекти с подобен характер.

10. Екип за изпълнението на проекта. *(Оферентът да представи поименен списък на екипа с доказателства за професионален и практически опит при проектиране на обекти от този тип, както и индивидуални удостоверения от КИИП за настоящата година на специалистите, отговорни за изпълнение на задачата* с включени в списъка ръководител на проекта и правоспособни лица, които евентуално ще упражняват ТК върху част «СК»*).*

11. Извършване оглед на обекта и попълване на декларация за оглед на обекта. (Фирмата-оферент трябва задължително да направи оглед на обекта и добре да прецени обема на работата). Необходимо е към офертата де се приложи попълнена декларация за оглед на обекта по образец на Възложителя. Отправяме молба за извършване на огледа в първата третина на периода за подготовка на офертата с цел да остане повече време за размисъл сложността, обема, обхвата, особеностите и пълнотата на офертното предложение.

12. Представяне на Декларация за конфиденциалност – ще бъде подписана по време на извършване на оглед на обекта.

 13. Декларация за спазване на условията за управление на строителните отпадъци. Кандидатите при разработване и подаване на офертите трябва задължително да декларират чрез подписване и подпечатване на Декларация - **Приложение №4**, че ще спазват действащата нормативна уредба и изискванията към проектанта за управление на строителни отпадъци /СО/.

**- Несъстезателна (техническа) част**

1. Точен адрес, лица за контакти, e-mail, факс, телефон.

2. Удостоверение за актуално състояние на фирмата.

3. Изисквания за съдействие от страна на Възложителя.

4. Офериращите организации да представят копие от **застрахователна полица**, съгласно чл.171 и чл.172 от ЗУТ и Наредба за условията и реда за задължително застраховане в проектирането и строителството приета от ПМС №38 от 24.02.2004г., обн.ДВ бр.7 от 02.03.2004г.

5. Наличие на система за управление на качеството.

6. Автореференция, банкови препоръки. *(Фирмата-оферент е с предимство ако е изпълнявала такъв вид работа)*

**VII. Начин и критерии за приемане на извършената работа.**

- Приемане на компановъчни схеми със съществените части /елементи от работния проект преди разработването им в работна фаза;

- Приемане на изработени работни проекти с подписване на двустранен предавателно-приемателен протокол за задачата;

- Утвърден протокол от Експертен технико-икономически съвет на Възложителя;

- Подготовка на екзекутиви.

- Приемане на извършените дейности съгласно Работния проект чрез провеждане и подписване на Протокол за 72-часови проби за доказване на заложените параметри и утвърждаване на Окончателен Предавателно-Приемателен Протокол за обекта или Разрешение за ползване.

**VІІІ. Други условия**

1. Принципът за избор на Изпълнител е съгласно утвърдена Методика, в която тежестно се отчитат състезателните условия и показаното в обяснителните записки разбиране на задачата.

2. Да се спазват „Общите условия” към договори, сключвани от ‘Асарел-Медет’ АД с външни партньори в контролираните от „Асарел-Медет”АД територии, относно здраве и безопасност при работа, пожарна безопасност, опазване на околната среда, пропускателен режим и сигурност и кадрово осигуряване, с които избрания изпълнител ще бъде запознат при сключване на договора.

3. Задължително е спазването на предписанията на отдели „БЗР”, „ВК”, „Екология”, „Фирмена сигурност” и от контролните органи.

4. На оферентите ще бъде осигурен достъп до обекта, а на избрания изпълнител условия за работа в рамките на работното време на Дружеството.

5. Оферентите могат да извършат оглед на обекта след предварително съгласуване деня посещението.

Офертите да се представят до 15.30 часа на 17.09.2025г. по един от следните начини:

- На ръка в **Деловодството** на “Асарел-Медет” АД, запечатани в плик, адресирани до Изпълнителния Директор на “Асарел – Медет” АД, 4 500 гр. Панагюрище с надпис: **Оферта за изготвяне на проект за обект: „Обновяване на хале-отворен тип (навес) за съхранение на химични вещества и смеси (ХВС) на Претоварна гара Панагюрище“** и забележка: **„Да се отвори само в присъствието на определената за целта комисия !”**.

- По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.

- На e-mail: **pbox@asarel.com**, лично на вниманието на Изпълнителния Директор.

Предложения, получени след крайния срок за представяне, както и такива, представени в не запечатан или с нарушена цялост плик, не се приемат.

В периода на подготовка на офертата, кандидатите могат да задават в писмена форма уточняващи въпроси на лицето за връзка, посочено в заданието, но не по-късно от 5 (пет) дни преди изтичане крайния срок за предаване на офертите.

До изтичане на срока за подаване на предложенията всеки кандидат може да промени, допълни или оттегли предложението си.

Офертите се отварят и разглеждат от избраната за целта комисия .

Класирането ще се извърши само на І-ви кръг, като след това ще се проведат разговори за доуточняване и подобряване параметрите на офертата само с най-добрият.

Резултатите се оповестяват след приключване на работата на комисията.

*Обръщаме внимание, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.*

**ІХ. За контакти**

За контакти: „Асарел – Медет“ АД; тел: (0357) 60 210

- вътр. 379 – Инв. контрол – инж. Йордан Зяпков

- вътр. 491 – Р-л отдел „Строителство“ – инж. Здравка Кърпаров

**ПРИЛОЖЕНИЯ:**

1. Декларация за извършен оглед на обекта – **Приложение №1**

2. Декларация за конфиденциалност - **Приложение** **№2**

3. ПРОЕКТО-ДОГОВОР – **Приложение №3 /*Това приложение няма да се попълва от кандидатите. Те само парафират и подпечатват всяка страница от предложената форма, с което удостоверяват, че са запознати и съгласни с всички клаузи по проекто- договора*/.** Бележки към проекто-договора **НЯМА** да се приемат в последващи етапи от проучването.

4. Декларация за управление на строителните отпадъци - **Приложение** **№4**

5. Декларация относно изискванията на „Асарел-Медет“ АД за съответствие с режим на наложени международни ограничителни мерки и мерки върху търговията - **Приложение** **№5**

6. Техническо задание за изготвяне на РП (Работен проект) за „Изграждане на стационарна пожарогасителна инсталация с пяна за гасене на буферната зона за първоначално съхранение на химични вещества и смеси“ в склад Претоварна гара, гр. Панагюрище – Приложение №6.